ΤΕΧΝΙΚΕΣ ΠΡΟΔΙΑΓΡΑΦΕΣ ΠΡΟΛΗΠΤΙΚΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΤΟΥ ΣΥΣΤΗΜΑΤΟΣ ΔΙΑΧΕΙΡΙΣΗΣ ΚΤΗΡΙΟΥ (BMS) «ANDOVER CONTINUUM» ΤΗΣ ΕΤΑΙΡΕΙΑΣ «SCHNEIDER ELECTRIC», ΤΟΥ ΚΕΝΤΡΙΚΟΥ ΚΤΙΡΙΟΥ ΤΟΥ ΝΟΣΟΚΟΜΕΙΟΥ

	Στην Αθήνα σήμερα 26.10.2026, συνεδρίασε με τηλεδιάσκεψη η επιτροπή σύνταξης τεχνικών προδιαγραφών για τη σύναψη σύμβασης ετήσιας προληπτικής συντήρησης και υποστήριξης του Συστήματος Διαχείρισης Κτηρίου (BMS) «ANDOVER CONTINUUM» της εταιρείας «SCHNEIDER ELECTRIC» του κεντρικού κτιρίου του Νοσοκομείου,  η οποία συγκροτήθηκε με την υπ’ αριθ. πρωτ. ΕΞΕ : 26579 - 22/10/2026 Απόφαση του Διοικητή του Νοσοκομείου και αποτελείται από τους: 
1. Γεωργόπουλο Μιχαήλ 		Ηλεκτρολόγο Μηχανικό Τ.Ε.
2. Νασόπουλο Ιωάννη 		Ηλεκτρολόγο Μηχανικό Τ.Ε.
3. Ωραιόπουλο Λουκά 		Ηλεκτρολόγο Δ.Ε.
1. ΑΝΤΙΚΕΙΜΕΝΟ ΤΟΥ ΕΡΓΟΥ
Αντικείμενο της σύμβασης είναι η ετήσια παροχή υπηρεσιών προληπτικής και διορθωτικής συντήρησης, καθώς και η συνεχής, ασφαλής απομακρυσμένη παρακολούθηση και διαχείριση του Συστήματος Ελέγχου και Αυτοματισμού (BMS - Building Management System) των κτιριακών εγκαταστάσεων του Νοσοκομείου και συγκεκριμένα των κάτωθι χώρων:
· Κλινικές:
· Πανεπιστημιακές Κλινικές ΠΚ3, ΠΚ4 (6ος όροφος)
· Πανεπιστημιακές Κλινικές ΠΚ1, ΠΚ2 (5ος  όροφος)
· Πρόωρα 5ου ορόφου (5ος όροφος)
· Ορθοπεδική Κλινική (2ος  όροφος)
· Χειρουργική Κλινική (2ος  όροφος)
· Χειρουργεία Νοσοκομείου (2ος όροφος)
· Μαγειρεία (1ος όροφος)
· Κυκλοφορητές ψυχρού και Θερμού (ταράτσα Μαγειρείων)
· Τακτικά Εξωτερικά Ιατρεία ΤΕΙ  (1ος όροφος)
· Τμήμα Επειγόντων Περιστατικών ΤΕΠ (ισόγειο)  
· Μονάδες: 
· ΜΕΝΝ Α & Β (5ος  όροφος)
· ΜΕΘ (4ος  όροφος)  
· ΚΕΜ (2ος  όροφος)
· Χειρουργείο καρδιάς (μικρό) (2ος  όροφος) 
· Κτίριο Ηλεκτρομηχανολογικών εγκαταστάσεων 
· Εναλλάκτες θέρμανσης ανακαινισμένων Τμημάτων και Κλινικών
· Boiler ΖΝΧ ανακαινισμένων Τμημάτων και Κλινικών
· Ψύκτες Carrier 
Το υφιστάμενο BMS το οποίο αφορά το συγκεκριμένο συμβόλαιο συντήρησης είναι της εταιρείας «SCHNEIDER ELECTRIC», τύπου «ANDOVER CONTINUUM» και νεότερων εκδόσεων. Η σύνδεση των ελεγκτών του κτιρίου γίνεται με το τοπικό δίκτυο internet.  

2. ΥΠΟΧΡΕΩΣΕΙΣ ΑΝΑΔΟΧΟΥ – ΠΡΟΓΡΑΜΜΑ ΣΥΝΤΗΡΗΣΗΣ
2.1 Τακτική Προληπτική Συντήρηση 
Ο Ανάδοχος υποχρεούται να διενεργεί δύο (2) προγραμματισμένες επισκέψεις προληπτικής συντήρησης ανά έτος (μία ανά εξάμηνο), κατόπιν έγγραφης συνεννόησης με την Τεχνική Υπηρεσία του Νοσοκομείου τουλάχιστον δέκα (10) ημέρες πριν την πραγματοποίησή τους.
Η συνολική διάρκεια των επιτόπου ελέγχων ορίζεται σε δέκα (10) εργάσιμες ημέρες ανά έτος (5 ημέρες ανά εξάμηνη επίσκεψη) το ανώτερο. 
Οι εργασίες περιλαμβάνουν κατ' ελάχιστον:
· Έλεγχο επικοινωνιών δεδομένων, τοπικών δικτύων (LAN) και των πάσης φύσεως πρωτοκόλλων.
· Έλεγχο λειτουργικής κατάστασης των Σταθμών Διαχείρισης (MS), των κεντρικών/τοπικών ελεγκτών και των μονάδων διασύνδεσης (modules).
· Βαθμονόμηση και έλεγχο ορθής λειτουργίας όλων των σημείων του BMS, των οργάνων πεδίου και αισθητηρίων (αισθητήρια θερμοκρασίας, σχετικής υγρασίας, διαφορικής πίεσης, μετρητές ηλεκτρικών μεγεθών, ηλεκτροκίνητες βάνες, κινητήρες διαφραγμάτων).
· Ιδιαίτερο έλεγχο των συστημάτων που καλύπτουν κρίσιμους χώρους, όπως τα Χειρουργεία και τις Εντατικές Μονάδες.
· Έλεγχο του λογισμικού διαχείρισης, ρυθμίσεις για την εξοικονόμηση ενέργειας και έλεγχο/εκκαθάριση των καταγεγραμμένων σφαλμάτων και alarms.
· Δημιουργία εικονικών συναγερμών για τη δοκιμή της ετοιμότητας του συστήματος και σύνταξη Αναφοράς Κατάστασης (Status Report).
· Λήψη και αποθήκευση πλήρους αντιγράφου ασφαλείας του έργου και των βάσεων δεδομένων σε εξωτερικό μέσο του Νοσοκομείου.
2.2 Διαδικασία Εκτέλεσης Εργασιών 
2.2.1 Η Προληπτική Συντήρηση θα διενεργείται από ειδικευμένο προσωπικό του Αναδόχου, το οποίο θα συνοδεύεται υποχρεωτικά από προσωπικό του Νοσοκομείου για την εξασφάλιση της απρόσκοπτης πρόσβασης στους κρίσιμους χώρους.
2.2.2 Μετά το πέρας κάθε επίσκεψης (τακτικής ή έκτακτης), θα συμπληρώνεται αναλυτικό δελτίο εργασιών που υπογράφεται από τον μηχανικό του Αναδόχου και τον αρμόδιο υπάλληλο της Τεχνικής Υπηρεσίας.
2.3 Συνεχής Απομακρυσμένος Έλεγχος 
Λόγω της κρίσιμης φύσης των Νοσοκομειακών εγκαταστάσεων, ο Ανάδοχος υποχρεούται να παρέχει υπηρεσίες συνεχούς παρακολούθησης:
2.3.1 Η απομακρυσμένη σύνδεση θα γίνεται μέσω καναλιού VPN, σε απόλυτη συνεργασία και της Τεχνικής Υπηρεσίας του Νοσοκομείου.
2.3.2 Ο Ανάδοχος υποχρεούται να ρυθμίσει το σύστημα ώστε κρίσιμα alarms (π.χ. σε χειρουργεία, σε ΜΕΘ κλπ) να αποστέλλονται αυτόματα στην Τεχνική Υπηρεσία.
2.3.3 Κάθε απομακρυσμένη ενέργεια, τροποποίηση ορίων ή παράκαμψη εντολών πρέπει να καταγράφεται αυτόματα με το όνομα του χρήστη που την πραγματοποίησε.



2.4 Υλικά και ανταλλακτικά
2.4.1 Τα απαραίτητα ανταλλακτικά για την αποκατάσταση των βλαβών θα βαρύνουν το Νοσοκομείο.
2.4.2 Ο Ανάδοχος υποχρεούται να παραδίδει γραπτή τεχνική έκθεση η οποία θα συνοδεύεται με λίστα και κοστολόγηση των απαιτούμενων υλικών μετά από κάθε έλεγχο, εντός δέκα (10) ημερολογιακών ημερών.
2.4.3 Σε περίπτωση που το Νοσοκομείο επιλέξει να προμηθευτεί τα υλικά απευθείας από τον Ανάδοχο, ο Ανάδοχος υποχρεούται να παρέχει σταθερή έκπτωση τριάντα πέντε τοις εκατό (35%) επί του επίσημου ισχύοντος τιμοκαταλόγου του κατασκευαστικού οίκου.
2.5 Έκτακτη Διορθωτική (Επισκευαστική) Συντήρηση
2.5.1 Στην ετήσια αμοιβή του Αναδόχου περιλαμβάνονται οι δύο (2) προγραμματισμένες επισκέψεις προληπτικής συντήρησης ανά έτος. 
2.5.2 Σε περίπτωση που κατά τις προγραμματισμένες επισκέψεις από τα τεχνικά δελτία προκύψει πως υπάρχει αναγκαιότητα για προμήθεια υλικού στο οποίο έχει παρουσιαστεί βλάβη, μόλις η Τεχνική Υπηρεσία εγκρίνει την προμήθεια του ανταλλακτικού, ο Ανάδοχος υποχρεούται να προσέλθει εντός σαράντα οκτώ (48) ωρών για την επιτόπου τοποθέτηση, παραμετροποίηση και αποκατάσταση της ορθής λειτουργίας του συστήματος BMS.
2.5.3 Η εργασία τοποθέτησης, σύνδεσης και ελέγχου του νέου υλικού θεωρείται πλήρως εξοφλημένη μέσω του ετήσιου συμβολαίου συντήρησης. Ο Ανάδοχος δεν δικαιούται να ζητήσει επιπλέον αμοιβή εργατοωρών ή να χρεώσει «Έκτακτη Επίσκεψη» για την τοποθέτηση υλικών που προέκυψαν από τους ελέγχους.
2.5.4 Κατά το στάδιο των προφορών ο Ανάδοχος είναι υποχρεωμένος να δηλώσει κόστος για έκτακτες επισκέψεις πέραν των προγραμματισμένων και των απαραίτητων για την απαλοιφή των δυσλειτουργιών με την τοποθέτηση, σύνδεση των υλικών και των νέων ελέγχων. 
Οι τιμές θα δοθούν  ως κάτωθι:
	Ανώτατη Αποδεκτή Τιμή
	

	Εργασία / Υπηρεσία
	προσφερόμενη Τιμή Μονάδας (άνευ ΦΠΑ) 
	Μέγιστη Τιμή Μονάδας (άνευ ΦΠΑ)

	Έκτακτη επίσκεψη για έλεγχο του συστήματος 
	Α €
	200,00 €



2.6 Τεχνική Υποστήριξη Συστήματος
2.6.1 Ο Ανάδοχος υποχρεούται να παρέχει τηλεφωνική και εξ αποστάσεως τεχνική υποστήριξη στο Νοσοκομείο καθ' όλο το 24ωρο, 365 ημέρες το χρόνο (24/7/365), σχετικά με βλάβες και δυσλειτουργίες του Συστήματος BMS, παρέχοντας τις κατάλληλες οδηγίες σε τεχνικούς ή χρήστες του Νοσοκομείου.
2.6.2 Ο Ανάδοχος υποχρεούται να παρέχει στο Νοσοκομείο τα τεχνικά φυλλάδια, περιγραφές και οδηγίες χρήσης του συστήματος Schneider Electric - Andover Continuum και γενικά συνολική τεκμηρίωση σε ηλεκτρονική ή έντυπη μορφή.




3.     	ΕΠΙΠΕΔΟ ΥΠΗΡΕΣΙΩΝ - ΧΡΟΝΟΙ ΑΠΟΚΡΙΣΗΣ
Σε περίπτωση συμβάντος, ο Ανάδοχος υποχρεούται να εκκινήσει τη διαδικασία απομακρυσμένης διάγνωσης και αποκατάστασης εντός μίας (1) ώρας από την ειδοποίησή του. Εάν κατά την απομακρυσμένη πρόσβαση διαπιστωθεί αδυναμία αποκατάστασης της βλάβης και κριθεί απαραίτητη η φυσική παρουσία, αυτή θα πραγματοποιείται εντός της επόμενης εργάσιμης ημέρας, εκτός αν η Τεχνική Υπηρεσία του Νοσοκομείου χαρακτηρίσει το συμβάν ως εξαιρετικά επείγον.
4. ΕΥΘΥΝΗ ΑΝΑΔΟΧΟΥ
4.1 Ο Ανάδοχος ευθύνεται για ζημία του Εξοπλισμού «BMS» η οποία προκλήθηκε άμεσα από υπαιτιότητά του κατά την εκτέλεση των συμβατικών του υποχρεώσεων.
4.2 Ο Ανάδοχος δεν ευθύνεται για έμμεσες και αποθετικές ζημίες, η δε συνολική ευθύνη του έναντι του Νοσοκομείου για άμεσες ζημίες εξοπλισμού ρυθμίζεται από τις κείμενες διατάξεις του αστικού δικαίου περί δημοσίων συμβάσεων.
4.3 Ο Ανάδοχος απαλλάσσεται από τις υποχρεώσεις του όταν η αδυναμία του να εκτελέσει αυτές οφείλεται σε απεργία του προσωπικού του ή σε λόγους ανωτέρας βίας.
5. ΕΛΑΧΙΣΤΑ ΠΡΟΣΟΝΤΑ ΣΥΜΜΕΤΟΧΗΣ 
Οι υποψήφιοι οικονομικοί φορείς πρέπει να καταθέσουν επί ποινή αποκλεισμού:
1. Επίσημα πιστοποιητικά εκπαίδευσης/εξειδίκευσης των προτεινόμενων Μηχανικών από τον κατασκευαστικό οίκο του υφιστάμενου λογισμικού BMS του Νοσοκομείου στο οποίο θα αναφέρεται πως έχουν εξειδικευτεί στα υφιστάμενο σύστημα, τύπου «ANDOVER CONTINUUM» και είναι εξουσιοδοτημένοι συνεργάτες της εταιρείας «SCHNEIDER ELECTRIC»
2. Πίνακα με τουλάχιστον δύο (2) αντίστοιχα υλοποιημένα συμβόλαια συντήρησης συστημάτων BMS σε Νοσοκομεία ή Κλινικές κατά την τελευταία τριετία (έτη 2023-2026).
















6. ΠΡΟΫΠΟΛΟΓΙΣΜΟΣ 
H προϋπολογισθείσα δαπάνη ανάδειξης αναδόχου για τη σύναψη σύμβασης ετήσιας προληπτικής συντήρησης και υποστήριξης του Συστήματος Διαχείρισης Κτηρίου (BMS) «ANDOVER CONTINUUM» της εταιρείας «SCHNEIDER ELECTRIC» του κεντρικού κτιρίου του Νοσοκομείου, ανέρχεται στο ποσό των € 10.300,00 πλέον ΦΠΑ (€ 12.772,00 συμπεριλαμβανομένου ΦΠΑ).
Οι προσφορές θα δοθούν σύμφωνα με τον παρακάτω πίνακα:
	Α/Α
	Περιγραφή είδους / εργασίας
	Μ.Μ.
	Ποσότητα
	Τιμή Μονάδας (χωρίς ΦΠΑ)
	Σύνολο        (χωρίς ΦΠΑ)

	1
	Προληπτική συντήρηση και υποστήριξη του   συστήματος διαχείρισης κτηρίου (BMS) «ANDOVER CONTINUUM» της εταιρείας «SCHNEIDER ELECTRIC», του κεντρικού κτιρίου του Νοσοκομείου
κωδ. είδους: 26 90002 009 000002
ΑΛΕ:  24.20.30.1000 000
CPV:  50711000
	τεμ
	1
	10.300,00 €
	10.300,00 €

	Γενικό Σύνολο (χωρίς ΦΠΑ 24%):
	10.300,00 €

	ΦΠΑ 24%: 
	2.472,00 €

	Γενικό Σύνολο (με ΦΠΑ 24%):
	[bookmark: _Hlk241148470]12.772,00 €


Η ΕΠΙΤΡΟΠΗ
	Γεωργόπουλος Μιχαήλ
	Νασόπουλος Ιωάννης
	Ωραιόπουλος Λουκάς

	____________________

	Ηλεκτρολόγος Μηχανικός ΤΕ
	Ηλεκτρολόγος Μηχανικός ΤΕ
	Ηλεκτρολόγος ΔΕ





